Fortaleza do Castro

A fortaleza do Castro é un forte ergueito no alto do monte do Castro, na cidade de Vigo. A fortaleza actual data do século XVII, e formaba parte, xunto co Castelo de San Sebastián e as desaparecidas murallas da cidade, dunha rede estratéxica de fortificacións para a defensa da cidade.

 Historia 
A fortaleza do Castro estaba formada por tres recintos amurallados. Na actualidade só se conserva o primeiro recinto e parte do segundo; o terceiro, que sería a muralla da cidade, desapareceu na súa totalidade. O primeiro recinto é a fortaleza que coroa o cumio do Castro.

O proxecto de fortificar Vigo remóntanse ao século XVI, por mor dos frecuentes ataques que sufría a cidade, especialmente por parte dos ingleses. Pero non foi até 1665, en plena guerra con Portugal, cando se iniciaron os traballos de fortificación. É, pois, da mesma época que a fortaleza de San Lourenzo, situada en Goián, na beira do Miño.
miniatura|300px|Gravado do Castro de Vigo de Vicenzo Coronelli. Inicios do século XVIII. Biblioteca Nacional de Finlandia.
A muralla construída é irregular por mor á orografía aberta por varias portas e defendida por tres baluartes. Tras o asedio de 1665, o capitán xeneral de Galicia ordena completar as obras, e foi logo, en 1666 cando o coronel e enxeñeiro Fernando de Gourannanbergue e mailo mestre de campo Diego Arias Taboada elaboran un intenso plan de fortificación e unión das fortalezas do Castro e de San Sebastián. A xulgar polos escritos da época a cidade nunca quedou ben defendida, pois a fortaleza se encontraba relativamente lonxe do mar e non podía deter os desembarcos. Ademais era doado acadar o cumio sen que o inimigo estivese descuberto. Logo de tres anos rematou a guerra con Portugal e as murallas perderon a súa importancia.

Despois de varios intentos de as mellorar, Vigo sofre a sonada batalla de Rande (23-24 de outubro de 1702) en plena guerra de sucesión, onde os invasores desembarcaron e saquearon novamente a vila. Despois disto houbo varios intentos inútiles de fortificación da vila.

En 1719 sufre o ataque dos ingleses.

En 1809, a fortaleza do Castro volve ser protagonista debido á invasión dos franceses do exército de Napoleón Bonaparte, onde o 28 de marzo, a fortaleza é reconquistada polos vigueses tras unha dura e heroica batalla, trala cal os franceses se renden. A vila dende entón pasa a ter o título de "Fiel, Leal e Valorosa".

 Características 
A fortaleza ten forma poligonal e está construída en fábrica de perpiaño de granito. Hoxe en día atópase aberta ao público, integrada no parque do Castro e completamente axardinada tanto exterior coma interiormente. Dentro atopamos unha ruta botánica con especies exóticas de interese, varias esculturas, un cruceiro, e na parte alta o miradoiro á ría e un xardín formal coa fonte e a escultura en honra ao “Empuxe Vigués" de 1969, obra de Camilo Nogueira Martínez.

A fortaleza atópase baixo a protección de Declaración xenérica do Decreto do 22 de abril de 1949, e a Lei 16/1985 sobre o Patrimonio Histórico Español.

A finais de 2013 por orde do Concello de Vigo iníciase o derrubamento do edificio en pedra ameado que fora a localización do restaurante de referencia vigués El Castillo. Co derrubamento descubrirase parte do paramento da muralla agochado parte do século XX."El Concello inicia el derribo del antiguo restaurante El Castillo" en La Voz de Galicia .

 Galería de imaxes 

 Notas 

 Véxase tamén 

 Bibliografía 


 Bouza-Brey, Fermín (1945). "Diario del sitio del Castro de Vigo por los ingleses en 1719". Cuadernos de Estudios Gallegos, Vol. III, pp. 471-474.

 Garrido, Jaime (27/10/2010). "El castillo de Nuestra Señora del Castro de Vigo". Faro de Vigo .
 Santiago y Gómez, José de (1896). Historia de Vigo y su comarca. Imprenta y litografía del asilo de huérfanos, Madrid .
 Villegas y Piñateli, Manuel (1724). Relación del sitio del puerto de Vigo ejecutado por los ingleses, el año de 1719 (manuscrito).

 Outros artigos 
Monte do Castro
Castro de Vigo
Castelo de San Sebastián (Vigo)
 Ligazóns externas 
 https://fortalezadeocastro.vigo.org/
O Castro na páxina Web do Concello de Vigo
Castelo do Castro en Turgalicia.

Categoría:O Castro de Vigo
Castro
Castro
Categoría:Bens de Interese Cultural de Vigo
Categoría:Arquitectura civil en Vigo